**Ukebrev uke 19 - Solsikken**

Hei!

Da har vi kommet til mai, og været i Norge er ganske skiftende. Noen dager kan det være 20 grader, mens de neste kan det være 5 grader. Følg med på været og kle barna deretter.

Snart er det 17. mai. Da er det fri på skolen og SFO, MEN det er en stor festdag i Norge. Barna vil lære om denne dagen i ukene som kommer. Det er 17. mai-tog på Nøtterøy. Mer informasjon om dette kommer.

20. mai drar vi på en liten tur. Vi kjører til Vear, griller pølser hos mammaen til Jeanette og går en tur i nærområdet. Hvis barna vil grille, så tar de med egne pølser og pølsebrød/lomper. Ellers tar de med vanlig mat.

Nå er det tid for å ha med regntøy på skolen igjen. Starten på våren har vært fantastisk, men plutselig kommer det litt regn. Elevene er ute i friminuttene uansett vær, og det samme gjelder uteskole.

Vi ønsker dere ei fin uke!

Hilsen Magnus, Jurgita og Jeanette

**Lekser:**

Leseleksene: les samme lekse hver dag

Matte: ark

Tema-/norsklekser: tren på ordene i ordbanken

Leksene finner dere i leksepermen.

Engelsk: ark

Nytt tema er Naturen i Norge. Denne varer fra uke 17-22.

Ukas ordbank

|  |  |
| --- | --- |
| Et blåbær |  |
| Et tyttebær |  |
| Et bjørnebær |  |
| Et markjordbær |  |
| En kantarell |  |
| En steinsopp |  |
| En rød fluesopp |  |